<classify> KHAMIS SHARIF-ZANZIBAR SERIKALI imesema kuwa itaunda tume ya kuchunguza askariwasio waaminifu ambao wanadaiwa kujihusisha na kuomba na kupokea rushwa kama njia ya kupitisha dawa za kulevyakatika Visiwa vyua Unguja na Pemba. Hayo yalisemwa juzi na Naibu Waziri wa Mambo ya Ndani yaNchi, Hamad Yussuf Masauni, alipozungumza na waandishi wa habari kutokanana kuwapo ongezeko la uingizwaji dawa zakulevya visiwani hapa. Alisema serikali haijaridhishwa na kasi ya mapambano dhidiya dawa za kulevya inayochukuliwa na polisi Zanzibar. Alisema ongezeko la uingizaji wa dawa za kulevya linatokanana baadhi ya askari wasio waaminifu kupokea rushwa na kuridhia kuingizwa kwadawa ya kulevya hali inayosababiusha kuwapamwanya wafanyabiashara wa dawa za kulevya kuendelea kuingiza biashara hiyo. Alisema tume hiyo itakapokuja itachukua vielelezo vilivyopo kupata urahisi wa kuwatambua askari haokwa lengo la kuwachukulia hatua za sheria. Tunataka tupate mtandao wote wa askari wanaochukua rushwa,hatuwezi kumvumilia askari anayeruhusu kuingizwa dawa za kulevya visiwani mwetu,alisema Masauni. Alisema hatua ya kuchukizwa na watendaji wasio waaminifukwa kuendelea kuruhusu kuingizwa dawa za kulevya hali inayosababisha kuharibika vijanawanaotumia dawa za kulevya na hivyo kupoteza mwelekeo wao wa maisha. Hili jambo linaniumiza rohoni kuona vijana wetu wanapotezamwelekeo wao kwa kutumia dawa za kulevya, alisema Masauni. Alisisitiza kuwa jeshi hilo halitawavumilia askari ambaohawatekelezi wajibu wao ipasavyo nakuipeleka Zanzibar kuwa chaka la kuingiza dawa za kulevya. Hatuwezi kuendelea kukaa na askari ambao hawafanyi wajibuwao tukastahamili tu. Hadi leo kisiwa chetu kinashindwa kudhibiti dawa zakulevya tunatumia mwamvuli wa kujificha kupambana na dawa za kulevya kwakutumia wahalifu, alisema. Novemba mwaka jana, Naibu Waziri Masauni, alilitaka Jeshila Polisi kuangalia namna ya kuwapa mbwa mafunzo maalumu kunusa na kugundua dawaza kulevya katika maeneo mbalimbali ya bandari na viwanja vya ndege Zanzibar.  <topic>: KITAIFA 